Аԥсны ашәҟәыҩҩцәа реидгыла ажиури иҟанаҵеит аҿар рыбжьара исахьаркны аԥхьаразы онлаин-конкурс аихшьаалақәа. Уи азкын аԥсуа шәҟәыҩҩы Иван Ҭарба 100-шықәса ихыҵра.
"Аицлабра аихшьаалақәа даара сырзыԥшын. Сақәгәыӷӡомызт аиааира згоит ҳәа. Ҳашкол адиректор исабжьалгеит аицлабра аҽалархәра. Ажәеинраала алысхит схала, исгәаԥхоз, уи Иван Ҭарба "Изнышәынҭрада" акәхеит", - ҳәа еиҭеиҳәеит Аҳәба.
Алан Аҳәба арадиоефир аҿы иҳәеит иаԥхьаҟа дзиндырыҩхарц шиҭаху, уи азаанаҭ ала иҽазыҟаиҵоит. Алан ашкол аҿы аҵара бзиан иҵоит. Амаҭәарқәа зегьы рҿы хәбақәа имоуп. Иҳәоит, уи иуадаҩуп ҳәа, аха уҽазукыр, иуҭаххар изуҟамҵо ҳәа акгьы шыҟам.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.